মহাশে^তার বাবা মণীশ ঘটক (১৯০২-৭৯) প্রেসিডেন্সি কলেজ থেকে বিএ পাশ করে আয়কর বিভাগে চাকরিতে যোগ দেন ১৯২৯ সালে। বাবার বদলির চাকরি-সূত্রে তাঁরা সপরিবারে ঢাকা, ময়মনসিংহ, জলপাইগুড়ি, দিনাজপুর, ফরিদপুর, মেদেনীপুর, বহরমপুর বিভিন্ন স্থানে থেকেছেন। তবে চাকরিতে উন্নতি করা তাঁর ধাতে ছিল না; সকলের পদোন্নতি হতো, তাঁর ঘটত পদাবনতি। স্বদেশিদের প্রতি স্ত্ততিমূলক কবিতা ‘বাঙালির ছেলে’ লেখার অভিযোগে একবার তার পদাবনতি ঘটে। একাধিকবার পদাবনতি ঘটলে এবং মিথ্যে অভিযোগে সাসপেন্ড করা হলে তিনি সরকারি চাকরি ছেড়ে স্বাধীনভাবে বহরমপুরে প্র্যাকটিস শুরু করেন এবং সেখানে বাড়ি করে স্থায়ী হন। যুবনাশ^ ছদ্মনামে পটলডাঙার পাঁচালী লিখে তিনি সাহিত্যকে অবক্ষয়িত মানুষের কাছে নিয়ে আসেন। বর্তিকা পত্রিকা সম্পাদনার মধ্য দিয়ে তাঁর স্বতন্ত্র সাংস্কৃতিক ও সাহিত্যিক মানসের পরিচয় পাওয়া যায়।